山中之樂三章送徐明叟胡直內蘇德翁歸嚴瀨併寄夏自然  其三
作者：方回
朝代：宋

paragraphs: 山中之樂兮樂可忘老，匪鹽匪酪兮養梨棗。
曾高雲仍兮動閲數世，手樹成棟兮鬢猶未槁。
一屈肘兮代謝，一寤寐兮諫夷歌皓。
耿客星猶在天兮，鄗壇洛廟餘烟草。
將相豈不鼎貴兮，曾腰領其未保。
子獨有此山中兮，作室已考。
去不我顧兮，我將焉討。